Diari Oficial de la Generalitat Valenciana


Sumari del DOGV 6273, del 24-05-2010 (2010/5509)

RESOLUCIÓ de 20 d'abril de 2010, de la presidenta de l'Institut Valencià de l'Audiovisual i de la Cinematografia Ricardo Muñoz Suay, per la qual es deixa sense efecte l'ajuda concedida al llargmetratge Blackthorn.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6273

Data del DOGV
:   24-05-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/5509


Data del document
:   20-04-2010

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * ajuda pública
    * indústria cinematogràfica

RESOLUCIÓ de 20 d'abril de 2010, de la presidenta de l'Institut Valencià de l'Audiovisual i de la Cinematografia Ricardo Muñoz Suay, per la qual es deixa sense efecte l'ajuda concedida al llargmetratge Blackthorn. [2010/5509]  
Antecedents de fet  
Primer  
Per la Resolució de 10 de març de 2009, de la presidenta de l'Institut Valencià de l'Audiovisual Ricardo Muñoz Suay, es van convocar les ajudes a la producció d'obres audiovisuals i cinematogràfiques que siguen portadores de mèrits artístics i culturals propis, i que es roden totalment o parcialment a la Comunitat Valenciana. (DOCV núm. 6000, de 24 d'abril de 2009).  
Segon  
D'acord amb la resolució de convocatòria, la vicepresidència de l'Institut Valencià de l'Audiovisual Ricardo Muñoz Suay va resoldre, amb data 2 de juny de 2009, el nomenament dels membres de les comissions avaluadores per a la valoració dels projectes presentats.  
Tercer  
La comissió avaluadora de les ajudes es van reunir a la seu de la Conselleria de Cultura i Esport el 3 de desembre de 2009. Per a la valoració dels projectes les comissions van aplicar els criteris establits en la resolució de convocatòria.  
Quart  
La comissió va emetre un informe en els quals s'especificava la valoració positiva de determinats projectes en aplicació de les bases de la resolució de convocatòria de les ajudes de 2009.  
Cinqué  
Vist l'informe de la comissió avaluadora de les propostes presentades i la proposta del vicepresident de l'Institut Valencià de l'Audiovisual Ricardo Muñoz Suay, de conformitat amb les bases i modificacions posteriors de la convocatòria, la presidenta de l'Institut Valencià de l'Audiovisual Ricardo Muñoz Suay va resoldre l'adjudicació d'estes ajudes el 28 de desembre de 2009 (DOCV 6212, de 23 de febrer de 2010).  
Sisé  
Amb data 19 d'abril de 2010, la productora Manto Films AIE, que és beneficiària d'una ajuda de 431.826,80 euros per a la realització del llargmetratge Blackthorn, va enviar un escrit a l'Institut Valencià de l'Audiovisual i de la Cinematografia Ricardo Muñoz Suay en què comunicava la impossibilitat de dur a terme la realització de l'esmentat llargmetratge en les condicions previstes en la convocatòria.  
Fonaments de dret  
La presidenta de l'Institut Valencià de l'Audiovisual i de la Cinematografia Ricardo Muñoz Suay és l'òrgan competent per a resoldre en virtut de la resolució de convocatòria.  
En conseqüència, a la vista de l'informe de l'Institut Valencià de l'Audiovisual i de la Cinematografia i acceptant la proposta del vicepresident de l'Institut Valencià de l'Audiovisual i de la Cinematografia, resolc:  
D'acord amb la base 15 de la resolució de convocatòria, revocar l'ajuda de 431.826,80 euros concedida a Manto Films AIE per a la realització del llargmetratge Blackthorn.  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament un recurs de reposició o directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del president de l'Institut Valencià de l'Audiovisual i de la Cinematografia Ricardo Muñoz Suay en el termini d'un mes a comptar des de l'endemà de la notificació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació de la present resolució.  
València, 20 d'abril de 2010.- La presidenta: Trinidad María Miró Mira.